b'\n_START_ARTICLE_\nScutellosaurus\n_START_SECTION_\nOpis\n_START_PARAGRAPH_\nScutellosaurus je bio lako gra\xc4\x91en i vjerojatno sposoban da hoda na zadnjim nogama. Imao je du\xc5\xbeinu od oko 1,2 metra, visinu od 50 cm u kuku i te\xc5\xbeinu od oko 10 kg. U fosilne ostatke spadaju dva skeleta prona\xc4\x91ena 1981. u Kayenti (Arizoni), mada je od lubanje prona\xc4\x91ena samo donja vilica. Du\xc5\xbe vrata, le\xc4\x91a i repa imao je vi\xc5\xa1e od 300 malenih, ro\xc5\xbeinom pokrivenih plo\xc4\x8dica. One su formirale paralelne redove, \xc4\x8dak do pet sa svake strane tijela. Najve\xc4\x87e plo\xc4\x8dice tvorile su jedan ili dva reda uz sredinu le\xc4\x91a od vrata do repa. Neke od njih bile su ravne, druge udubljene. Imao je neobi\xc4\x8dno dug rep, vjerojatno radi uravnote\xc5\xbeivanja cijelog oklopljenog tijela i dugih ruku, koje ukazuju na to da je stajao na \xc4\x8detiri noge za vrijeme hranjenja. Imao je jednostavne zube koje je koristio za mljevenja i usitnjavanje mekog niskog raslinja. Vjerojatno nije imao mesnate obraze.'